**Инклузија у образовању**

**Задаци за праксу/Предиспитне обавезе**

**Васпитачи у домовима, друга година**

Потребно је да студенти у групама (три студента) реализују одабрани задатак за праксу. Изузетно, задатак за праксу студенти могу радити и самостално.

Задаци за праксу се презентују током јесењег семестра **на часовима вежби** у терминима који ће бити дефинисани у складу са Календаром рада.

Задатак се приказује **у форми презентације** (ППТ или постер) у трајању од (седам до десет минута), након чега студенти одговарају на питања (пет минута).

Предуслови за израду задатка:

1. Похађање минимално педесет процената часова предавања и вежби у оквиру предмета

2. Присуство на припреми за израду задатака са праксе и одбрани задатака са праксе (одговарајући часови вежби)

**Студенти који недовољно буду похађали наставу или не буду присутни на одбрани задатка неће моћи остварити предуслов да добију оцену за Интегрисану праксу (биће неоцењени)**, односно имаће прилике да овај предмет пријаве тек наредне школске године.

**Уколико постоје препреке** у остваривању ових предуслова које су оправдане, потребно је да се студент јави **током јесењег семестра** како би се договорио начин надокнаде.

**Задатак за студенте смера Васпитач у домовима**

 **Идентификовање јаких страна и потреба за подршком ученика, и осмишљавање групне активности за унапређење развоја у области у којој је најпотребније**

Студенти ће у оквиру овог задатка у консултацији са васпитачима одабрати ученика за кога постоји претпоставка да има тешкоћа у некој од области развоја (социјалне и емоционалне вештине, физичке вештине, вештине самоуслуживања, вештине комуникације, интелектуалне вештине). На основу разговора са васпитачем, али пре свега на основу посматрања ученика и разговора са учеником као и постављања одговарајућих питања, студенти ће идентификовати јаке стране и потребе за подршком ученика.

Студенти ће потом осмислити активност која се реализује у групи, а која подстиче одговарајућу област развоја и специфичне вештине које ученик треба да савлада.

Студенти приказују резултате процене ученика (јаке стране: шта је савладало и потребе за подршком: у чему заостаје у односу на свој узраст), такође приказују осмишљену активност за унапређивање ове области развоја.

Литература: Стратегије за поучавање ученика са сметњама у развоју и инвалидитетом, приредиле Raisa Venäläinen и Милена Јеротијевић (доступно на интернету)